# María Esther Biscayart de Tello

María Esther Biscayart de Tello (La Plata, Buenos Aires, 31 d'agost de 1930, ibídem, 1 d'abril de 2015) va ser una activa defensora dels drets humans, militant i integrant de l'associació Madres de Plaza de Mayo Línea Fundadora. Els seus tres fills van ser detinguts i fets desaparèixer per l'última dictadura cívico militar de l'Argentina.

## Biografia

S'havia format en escoles rurals i com a treballadora social del Departament d'Extensió Universitària i va exercir la docència a la seva ciutat natal. En els anys 50 va ser integrant del grup anarquista Voluntad juntament amb Pablo Tello, que seria després el seu company i pare dels seus tres fills.
El 1976 es va exiliar a França i va iniciar una campanya de denúncies de la persecució política i els crims de la dictadura a l'Argentina. A París, María Esther Biscayart no va deixar d'acudir a l'ambaixada argentina cada dijous per presentar les seves reclamacions. Va presentar denúncies davant Amnistia Internacional i la Justícia francesa i també va buscar ajuda en personalitats del cinema i de l'art.
En tornar al país el 1984, María Esther Biscayart es va integrar a l'agrupació Madres de Plaza de Mayo Línea Fundadora, un dels eixos de treball de la qual era impulsar el judici als repressors. Va tornar a França després de la sanció de les lleis de Punt Final, el 1986, i d'Obediència Deguda, el 1987, que d'alguna manera garantien la impunitat dels genocides. El 2009, María Esther Biscayart es va instal·lar definitivament a La Plata. Aquest mateix any va declarar en el primer judici pels crims del circuit repressiu Atlètico-Banco-Olimpo. Al desembre de 2014 va participar de la Primera Trobada Nacional contra la Impunitat i la Repressió, que va ser impulsada per desenes d'organitzacions de tot el país, on al costat d'una delegació de l'Assemblea de Mexicans a Argentina, va exigir l'aparició dels 43 normalistes desapareguts a Iguala.

## Tres fills desapareguts

Pablo, Marcelo i Rafael Tello eren tots tres militants de Resistencia Libertaria. El seu nebot, Eduardo Daniel Pereyra Rossi, també va ser segrestat al costat d'Osvaldo Cambiasso a Rosario i assassinat per un grup comandat pel repressor Luís Patti.
* Marcelo Rodolfo Tello Biscayart (n. 31 d'agost de 1950, La Plata, detingut desaparegut el 9 de març de 1976, Còrdova), va ser segrestat al seu domicili, en hores del matí. Roman desaparegut.
* Pablo Daniel Tello Biscayart (n. 25 d'abril de 1949, La Plata, detingut desaparegut el 31 de maig de 1978, Tigre). Treballava com a fuster a la Drassana Quarton (José Martí i A. Del Valle, Tigre). Segrestat en el seu lloc de treball, a primeres hores de la tarda. Segons testimoniatges d'exdetinguts, fou traslladat al Centro Clandestino de Detención y Tortura (CCDT) d'El Banco i La Cacha. Roman desaparegut.
    La seva cònjuge, María del Carmen Rezzano, va ser privada en forma il·legal de la seva llibertat el mateix dia, al seu domicili, situat a Olivos, província de Buenos Aires, i conduïda a El Banco, fins que va ser alliberada a la localitat de Banfield, província de Buenos Aires, el 16 de juny de 1978.
* Rafael Arnaldo Tello Biscayart (n. 13 d'abril de 1952, La Plata, detingut desaparegut el 31 de maig de 1978, Tigre), casat amb Mariana Patricia Arcondo de Tello, treballava al costat del seu germà Pablo com a fuster a la Drassana Quarton. Segrestat en el seu lloc de treball, a primeres hores de la tarda. Segons testimoniatges d'exdetinguts, fou traslladat al Centro Clandestino de Detención y Tortura (CCDT) d'El Banco i La Cacha. Roman desaparegut.

## Referències

* 1 2 3 Luis Hessel. «El último vuelo libertario». marcha.org.ar, 07-04-2015. [Consulta: 2 juny 2017].
* ↑ «El adiós a la Madre de Plaza de Mayo Esther Biscayart de Tello» (en castellà). Clarín, 02-04-2015. [Consulta: 17 febrer 2025].
* ↑ Moyano, María Victoria. «María Esther Biscayart, ¡presente!» (en castellà). PTS Frente de Izquierda. [Consulta: 17 febrer 2025].
* ↑ «"Fue una militante con sus hijos en los ’70, era una revolucionaria en serio”». infojus.gob.ar, 12-04-2015. [Consulta: 2 juny 2017].
* ↑ «María Esther Biscayard de Tello, nuestro homenaje». anarkismo.net, 09-04-2015. [Consulta: 2 juny 2017].
* ↑ «El adiós a la Madre de Plaza de Mayo Esther Biscayart de Tello». clarin.com, 02-04-2015. [Consulta: 2 juny 2017].
* 1 2 «Falleció María Esther Biscayart de Tello, madre de Plaza de Mayo». laizquierdadiario.com, 02-04-2015. [Consulta: 2 juny 2017].
* ↑ «Tello, Marcelo Rodolfo». parquedelamemoria.org.ar. [Consulta: 2 juny 2017].
* 1 2 3 «ANEXO I - LISTADO L-Z» p. 1194. Secretaría de Derechos Humanos de la Nación, 08-12-2015.
* ↑ «Tello, Pablo Daniel». parquedelamemoria.org.ar. [Consulta: 2 juny 2017].
* ↑ «TELLO BISCAYART, MARCELO RODOLFO». eldiariodeljuicio.com.ar. Arxivat de l'original el 2017-04-03. [Consulta: 2 juny 2017].
* ↑ «Fundamentos de la sentencia en la causa ABO condenando a Samuel Miara, Julio Simón y otros por homicidio calificado». derechos.org, 02-03-2011. [Consulta: 2 juny 2017].
* ↑ «Tello, Rafael Armando». parquedelamemoria.org.ar. [Consulta: 2 juny 2017].